b"\n_START_ARTICLE_\nEl piano\n_START_SECTION_\nArgument\n_START_PARAGRAPH_\nAda McGrath (Holly Hunter) \xc3\xa9s una dona escocesa que arriba amb la seva filla Flora (Anna Paquin) a Nova Zelanda el 1851. S'ha mort el seu marit, i el seu pare la ven en matrimoni a un pr\xc3\xb2sper granjer, Alistair Stewart (Sam Neill). Arriben en vaixell, juntament amb les seves pertinences i el piano amb qu\xc3\xa8 ha substitu\xc3\xaft la seva veu l'Ada, muda des dels sis anys; tamb\xc3\xa9 es comunica a trav\xc3\xa9s de la seva filla, qui li fa de traductora del llenguatge de signes que ambdues utilitzen._NEWLINE_El nou marit obliga l'Ada a deixar el piano a la platja, on queda abandonat durant molt de temps a la merc\xc3\xa8 de la calor, la humitat i la salinitat del mar. George Baines (Harvey Keitel), un colon amb tatuatges maoris ve\xc3\xad d'Alistair, el compra, i demana a l'Ada que li ensenyi a tocar l'instrument; li proposa un curi\xc3\xb3s tracte per tal de recuperar-lo: ell li deixa tocar el piano i ella es deixa tocar per George._NEWLINE_Frustrada art\xc3\xadsticament per\xc3\xb2 tamb\xc3\xa9 sexualment, Ada sent tamb\xc3\xa9 una creixent atracci\xc3\xb3 pel seu ve\xc3\xad; aquesta relaci\xc3\xb3 que neix entre els dos es transforma en un lla\xc3\xa7 emocional i sexual complex, fruit d'una passi\xc3\xb3 innocent.\n_START_SECTION_\nPremis i nominacions\n_START_PARAGRAPH_\nD'entre tots els que va rebre, els principals s\xc3\xb3n:"